Mgr. Katarína Tabaková

Od 16.3.2020 teda od začiatku voľna do 3.4.2020.

**Kontrola vypracovania testov a ich hodnotenie 3.4.2020 !!!**

**Ruský jazyk 7.A**

Vypracovať test v programe Alf - Rodina. Napísať do zošita a naučiť sa slovnú zásobu 4.lekcie- domáci miláčikovia, profesie, zopakovať si číslovky- výslovnosť a pravopis. Precvičovať si azbuku - písanie slov.

Prepísať si do zošita slovnú zásobu z novej lekcie Bývanie str.57 a postupne sa ju učiť. Urobiť cv. str.52 /4A-ústne a do zošita prepísať cv.str.52/6A.

Písomne do zošita vypracovať: str. 51/3, prečítať str. 53/7.A , str. 53/8A písomne do zošita, prepísať do zošita pod týmto cvičením tabuľku s väzbou ja mám do zošita a naučiť sa ju. Priebežne sa učiť a opakovať si slovnú zásobu zo str. 57.

Dôrazne žiadam všetkých žiakov o riadne vypracovanie všetkých testov a písanie domácich úloh, lebo to budem hodnotiť!!!

**Biológia 7.A, 7.B**

Vypracovať zadané testy v programe Alf: obehová,dýchacia, hormonálna sústava, vylučovanie. Z učebnice si prečítať a do zošita urobiť poznámky a naštudovať : Čuch, chuť, hmat, zrak a sluch.

Čítať z učebnice učivo- čuch, chuť, hmat, zrak a sluch a postupne sa učiť z poznámok, ktoré si každý žiak urobí a napíše do zošita. str.96-99. Prečítať si z učebnice a urobiť poznámky str.102 Poškodenie a hygiena zraku a sluchu. Naučiť sa zásady starostlivosti o zrak str.100 a zásady starostlivosti o sluch str.101.

Prečítať a urobiť si poznámky str.104 -105 Vyššia nervová činnosť- vedieť čo je reflex, aký je podmienený a nepodmienený reflex a čo patrí k prvej a druhej signálnej sústave.

Vypracovať test v programe Alf: Zmysly

Dôrazne žiadam všetkých žiakov o riadne vypracovanie všetkých testov a písanie domácich úloh, lebo to budem hodnotiť!!!

**Geografia 5.B**

Vypracovať zadané testy v programe Alf: Činnosť vody, ľadovca, vetra, Atmosféra a počasie. Z učebnice si prečítať a urobiť poznámky a naštudovať: Dažďové lesy, Savany, Púšte a polopúšte. Učivo -Dažďové pralesy, Savany si znova prečítať z učebnice str.58 a naučiť sa z urobených poznámok. Prečítať si z učebnice a urobiť poznámky str.58 Tropické púšte a polopúšte- naučiť sa to. Prečítať a urobiť si poznámky str.59 Krajiny mierneho pásme- púšte,stepi, listnaté a zmiešané lesy, ihličnaté lesy.

Vypracovať test v programe Alf: Krajiny teplého pásma

Dôrazne žiadam všetkých žiakov o riadne vypracovanie všetkých testov a písanie domácich úloh, lebo to budem hodnotiť!!!

**Biológia 5.A, 5.B, 5.C**

Vypracovať zadané testy v programe Alf: Vodné bezstavovce, Rastliny pri vode, Lesné cicavce. Z učebnice si prečítať a urobiť poznámky a naštudovať: Hmyz žijúci na vode a na brehu.

**Poznámky prepísať do zošita a naučiť sa** -

**Hmyz žijúci vo vode a na brehu** - dýchajú kyslík rozpustený vo vode alebo vzdušný kyslík

POTÁPNIK OBRÚBENÝ – dravý vodný chrobák, stojaté vody, tretí pár nôh prispôsobený na veslovanie

VÁŽKA – dravá, striehne na korisť, larvy dravé

ŠIDLO – dravé, loví korisť vo vzduchu, krídla počas letu vodorovne rozprestreté

KOMÁR ÚTOČNÝ – larvy a kukly sa vyvíjajú vo vode, samička – živí sa krvou, samček – živí sa rastlinnými šťavami, bodavo-cicavý ústny orgán

VODOMERKA OBYČAJNÁ – pohybuje sa pomaly, ale prerušovane po vodnej hladine, umožňujú to drobné chĺpky na končatinách, medzi ktorými je zadržiavaný vzduch, živí sa hmyzom

KORČULIARKA – pobieha po vodnej hladine, dravá

OVAD HOVӒDZÍ – samička sa živí krvou, larvy dravé

Prečítať si a urobiť poznámky str.68-69 Ryby, nakresliť si do zošita ceruzou kapra a označiť časti jeho tela, vedieť pomenovať a uviesť typické znaky našich rýb. Prečítať a urobiť poznámky str. 72-73 Obojživelníky a plazy vo vode a na brehu- vedieť ich vymenovať a uviesť ich význam.

**OBOJŽIVELNÍKY A PLAZY ŽIJÚCE VO VODE A NA BREHU - poznámky**

**Obojživelníky** – rozmnožujú a vyvíjajú sa vo vodnom prostredí.

**SKOKAN ZELENÝ** – brehy močiarov a rybníkov, prezimuje v bahne na dne,

- koža pokrytá hlienom (doplnkové **kožné dýchanie**) – po vyschnutí hynie;

- **pohyb** – zadné končatiny, prsty spojené **plávacou blanou**,

- samček má pri ústach **zvukové mechúriky** – kŕkanie,

- vajíčka a larvy vo vode (potrava planktón), dospelé sa živia hmyzom,

- sú potravou pre plazy a vtáky, zákonom chránený.

**ROSNIČKA ZELENÁ** – hladká, zelená koža, **mení farbu** podľa prostredia,

- na prstoch **prísavné vankúšiky** – umožňujú šplhanie,

- prezimuje na dne vôd alebo v pôde, zákonom chránená.

**MLOK BODKOVANÝ** – obojživelník, samček sa od samičky líši vonkajšími znakmi, rozmnožuje sa vo vode, zákonom chránený.

**UŽOVKA OBOJKOVÁ** – dve **biele** alebo **žltkasté polmesiačikovité škvrny** za hlavou,

- suchá koža so **šupinami**,

- korisť prehĺta v celku

- **nie je jedovatá**! zákonom chránená.

**KORYTNAČKA MOČIARNA** – jediná korytnačka u nás žijúca, stojaté vody,

- mäkké telo chráni **pancier**,

- mäsožravá, zákonom chránená

Vypracovať test v programe Alf: Naše ryby

Dôrazne žiadam všetkých žiakov o riadne vypracovanie všetkých testov a písanie domácich úloh, lebo to budem hodnotiť!!!

**Geografia 8.B**

Vypracovať zadané testy v programe Alf: Nitriansky kraj, Trnavský kraj, Podnebie, vodstvo, R a Ž.

Z učebnice si prečítať a urobiť poznámky a naštudovať: Trenčiansky kraj. Nitriansky kraj - opakovať čítaním textu z učebnice str.38-40. Prečítať si z učebnice a urobiť poznámky str. 42-44 Trenčiansky kraj a naučiť sa! Pracovať s mapami na str. 43 a 45.

Dôrazne žiadam všetkých žiakov o riadne vypracovanie všetkých testov a písanie domácich úloh, lebo to budem hodnotiť!!!

**Ruský jazyk 9.A**

Vypracovať test v programe Alf: Opakovanie - ruský jazyk 5,, Precvičovať čítanie- čítaním textov z učebnice: Slovenské a ruské sviatky, Dialógy, Nový rok a Dedo Mráz. Svedomito si zopakovať a upevniť slovnú zásobu posledných dvoch lekcií a napísať ju do zošita.

Prečítať si texty z učebnice Nový rok a Dedo mráz str.46 a zamerať sa na čítanie s porozumením. Vedieť povedať o čom som čítal. Opakovať si doterajšiu slovnú zásobu. Prepísať do zošita gramatický prehľad str. 49- Radové číslovky a budúci čas slovies a naučiť sa to - zopakovať! Upevňovať si slovnú zásobu zo str.49. Opakovať si čítanie textov na str.46/10A, 46/11A.

Dôrazne žiadam všetkých žiakov o riadne vypracovanie všetkých testov a písanie domácich úloh, lebo to budem hodnotiť!!!

**Biológia 8.A**

Vypracovať zadané testy v programe Alf. Z učebnice si prečítať a z poznámok naštudovať: Dedičnosť a jej podstata, Prenos genetických informácií. Z učebnice si prečítať a z poznámok naštudovať: Dedičnosť a jej podstata, Prenos genetických informácií.

Prečítať si a urobiť poznámky str. 58-59 Dedičnosť a premenlivosť. Naučiť sa to! Do zošita písomne vypracovať otázky str. 59- ružový rámček dole pod textom Čo mám poznať - otázky 1,2,3,6.

Dôrazne žiadam všetkých žiakov o riadne vypracovanie všetkých testov a písanie domácich úloh, lebo to budem hodnotiť!!!

**Mediálna výchova 5.B**

Do zošita napíš 6 spôsobov na čo ty využívaš internet, čo v ňom hľadáš a ako ti pomáha.

Do zošita napíš čo pozeráš v televízií cez tieto dni.

**Biológia 7.A integrovaní žiaci**

Z učebnice si prečítať dve posledné látky - Pole. Obilniny, okopaniny.

Z učebnice si prečítať a **urobiť krátke poznámky z učiva** : Krmoviny, olejniny, buriny. Naučiť sa to!